GiliGold/VAD_KnessetCorpus huggingface dataset:
אחמד טיבי:
 שהשרים יישארו פה בבניין, כמו שאנחנו נשארים
אלעזר שטרן:
ארז, כבר יש לך תוכניות? עשית תוכניות איפה לבלות?
מירב בן ארי:
1,000 נורווגים – לא מצאו שר מושך אחד, איזו בושה זאת
מירב בן ארי:
 איך הכנסת משתפת פעולה?
אלעזר שטרן:
ארז, עשית תוכניות? כדאי לך
אלעזר שטרן:
 אז מה אם זה תשעת הימים? הרסתם הכול
אלעזר שטרן:
 אני אהיה פה, אני אהיה פה, לא ביקשתי הפסקות
בועז טופורובסקי:
לא רק זה, תראו את סעיף 9
בועז טופורובסקי:
 בסעיף 9 אנחנו צריכים להגיד להם מראש על מה אנחנו מצביעים
אחמד טיבי:
בועז, מי המועמד שלך לשר מושך?
בועז טופורובסקי:
לשר מושך? לדעתי, ניר ברקת
אחמד טיבי:
לא במובן: אטרקטיבי, אלא במובן - - -
בועז טופורובסקי:
גילה גמליאל
אחמד טיבי:
למשוך - - -
אלעזר שטרן:
כל כך עצוב
מירב בן ארי:
חבל שאין את שטייניץ, שטייניץ היה מחזיק להם פה לפחות ארבע-חמש שעות
בועז טופורובסקי:
לא, ניר ברקת
מירב בן ארי:
לא, הוא בכלל לא מדבר
אלעזר שטרן:
 ארז, אתה הולך להיות טייס? מנהל תא לחימה? אני שואל, אני שואל
שרון ניר:
אלמוג כהן הולך להיות
אלעזר שטרן:
אלמוג כהן הולך להיות טייס? איך הוא קרא להם? עלובים?
ולדימיר בליאק:
שפלים, שפלים
אלעזר שטרן:
עלובים
ולדימיר בליאק:
שפלים
אלעזר שטרן:
וגם עלובים
אלעזר שטרן:
 אלמוג כהן יהיה טייס
ולדימיר בליאק:
אם אלמוג יכול – כל אחד יכול
מירב בן ארי:
תגיד, ממתי סיעות האופוזיציה - - - את מספר ההסתייגויות?
אלעזר שטרן:
היום כל אחד יכול להיות טייס
בועז טופורובסקי:
אנחנו לא, אי-אפשר לקבל את זה
אופיר כץ:
הבנתי מה מציק לך, יש לי רעיון
מירב בן ארי:
מציק לי? זה הורג אותי
שרון ניר:
לא, זה שרירותי
שרון ניר:
 אני יכולה גם ל - - -
אופיר כץ:
אבל יש לי רעיון שאולי באמת יסייע קצת
שרון ניר:
 אגב, לפחות יש פה עקביות
אופיר כץ:
נחלק את זה לשניים: אם ביום ראשון משכתם – נקבע: לא לפני שעה מסוימת; ואם ביום שני – אז גם
אופיר כץ:
 נחלק את זה לשניים
בועז טופורובסקי:
נקל עליכם גם - - -
זאב אלקין:
לא הבנתי, תסביר
אופיר כץ:
אם משכתם את הדוברים ביום ראשון – ההצבעה לא תהיה לפני השעה 10:00 ביום ראשון
שרון ניר:
זה אותו דבר
אופיר כץ:
זה לא אותו דבר
אופיר כץ:
 עשיתם את זה ביום שני? – נעשה את ההצבעה ביום שני
שגית אפיק:
אני מבינה שמפריע לכם שהקואליציה לא תהיה פה ביום ראשון
שגית אפיק:
 בעצם, זה מה שמפריע לכם
שגית אפיק:
ואתם רוצים לשמור לעצמכם - - -
מירב בן ארי:
ברור, גם בלילה
שגית אפיק:
בלילה בין יום ראשון ליום שני, בדיוק
שגית אפיק:
 זה הדבר שמפריע
אופיר כץ:
זה יחייב אותנו להיות
מירב בן ארי:
יש לי כמה דברים, השיא זה ההפסקה
אופיר כץ:
רגע, מירב, אבל מנסים, אני מקשיב
אופיר כץ:
 אני מנסה להגיע למשהו שיהיה מקובל
זאב אלקין:
מה ההצעה? אני לא מצליח להבין
אופיר כץ:
אם משכתם את הדוברים ביום ראשון – ההצבעה תהיה ביום ראשון
אופיר כץ:
 נקבע שעה, הפסקה מסוימת
אופיר כץ:
 אם עשיתם את זה ביום שני - - -
מירב בן ארי:
למה צריך לקבוע? משכתי דוברים – תעלה שר משיב
מירב בן ארי:
 מה זה?
ארז מלול:
- - - ביום שני?
אופיר כץ:
אם ביום שני – זה הולך ל - - -
מירב בן ארי:
לא, אותו דבר, להעלות שר משיב
שגית אפיק:
יום שני ב-12:00 נקבע, כי ההחלטה שלי הייתה: 26 שעות הנמקה
זאב אלקין:
אגב, זה יהיה אחרי 12:00 כי יש גם את הצגת החוק
שגית אפיק:
בסדר, לא משנה
שגית אפיק:
 זה לא יהיה לפני 12:00, כדי לתת לכם 26 שעות
שגית אפיק:
 אין לי דרך אחרת לרבע את הדבר הזה כי 26 שעות מתחילת הדיון ועד יום שני - - -
בועז טופורובסקי:
או שאנחנו יכולים להפסיק מתי שאנחנו רוצים
מירב בן ארי:
מתי שאנחנו רוצים ואין הפסקה
מירב בן ארי:
 שגית, זה האירוע
מירב בן ארי:
 האירוע זה שאת אמרת: חברים, עם כל ההסתייגויות, מקסימום 26 שעות
מירב בן ארי:
הוא מחה, אנחנו מחינו, זה מאחורינו
מירב בן ארי:
 התחלנו לדבר, אני כאופוזיציה יש לי זכות למשוך דוברים מתי שאני רוצה והם צריכים להיות כאן
אופיר כץ:
הזכות הזאת לא נפגעת
מירב בן ארי:
בלי הפסקה
זאב אלקין:
- - - לא בבית
זאב אלקין:
 לא בבית, לא ב - - - שלהם
מירב בן ארי:
מילא בתקציב, אבל בחוק רגיל? בדקנו עכשיו, לא היה דבר כזה
מירב בן ארי:
 כן, הם צריכים להיות בירושלים
מירב בן ארי:
 לא בנהריה, לא בקרית שמונה, בירושלים כמונו
מירב בן ארי:
 גם לי יש ילדה קטנה
מירב בן ארי:
 אנחנו חייבים להיות כאן, אין דבר כזה
אופיר כץ:
אבל לפי מה שהצעתי עכשיו אנחנו נהיה כאן, גם ביום ראשון וגם ביום שני
שגית אפיק:
הם יצטרכו להיות פה גם ביום ראשון וגם ביום שני
מירב בן ארי:
לא, הם לא
זאב אלקין:
אופיר, מה אתה מציע?
מירב בן ארי:
אמרת לי שני ב-16:00
אופיר כץ:
אנחנו מתחילים ב-10:00
אופיר כץ:
אם משכתם את הדוברים ב-20:00 - -
מירב בן ארי:
תעלה שר משיב
אופיר כץ:
- - אנחנו מחליטים מתי אנחנו מצביעים ביום ראשון
זאב אלקין:
מה זה אומרת: אנחנו מחליטים?
אופיר כץ:
נמצא איזשהו מנגנון, נמצא את השעה
אופיר כץ:
 אתה תגיד באיזו שעה
זאב אלקין:
אנחנו לא רוצים הפסקה
מירב בן ארי:
זה לא עובד
זאב אלקין:
יש מנגנון
זאב אלקין:
 מימים-ימימה, בראשות קואליציה - - -
מירב בן ארי:
שר מושך
אופיר כץ:
אמרתם שמה שמפריע לכם זה שלא נהיה פה
אופיר כץ:
 מה שאני מציע עכשיו מחייב את כולנו להיות פה ביום ראשון וביום שני
ארז מלול:
למה? הוא אומר את האמת
מתן כהנא:
כן, כן
מירב בן ארי:
מתן, תעשה לי טובה, באמת
אחמד טיבי:
תן למירב
מירב בן ארי:
המנגנון ברור
אופיר כץ:
הטענה שלכם – להיות פה
זאב אלקין:
אני לא מבין, למה אתה צריך הפסקה?
אחמד טיבי:
שר מושך
מירב בן ארי:
אם יש הפסקה – הרגת את הכנסת
מירב בן ארי:
 אין הפסקה
אופיר כץ:
טוב, זו ההצעה כרגע
מירב בן ארי:
אופיר, אבל אנחנו מתקדמים
אחמד טיבי:
אופיר, מה ההצעה?
אופיר כץ:
אני אסביר
אופיר כץ:
 מירב אמרה שזה לא פייר שאנחנו - - - ואנחנו עושים הפסקה ובכלל לא נהיה פה, נבוא ישר להצביע
מירב בן ארי:
מה זה?
אופיר כץ:
 הרי בסוף או שתמשכו או שלא
אופיר כץ:
 ברגע שאתם מושכים: אם משכתם ביום ראשון – ההצבעה תהיה ביום ראשון
אופיר כץ:
 איך ומתי אפשר להחליט ביחד
מירב בן ארי:
לא, זה האירוע - - -
אופיר כץ:
אם עשיתם את זה ביום שני – אז זה ביום שני ב-12:00, כמו שנקבע
אופיר כץ:
 זה אומר שהקואליציה חייבת להיות פה ביום ראשון
אופיר כץ:
 ואם לא עשיתם – הקואליציה בכל מקרה תהיה ביום ראשון, אם יש הצבעה או אין הצבעה
אופיר כץ:
 אם אין הצבעה אז היא תהיה פה גם ביום שני
מירב בן ארי:
רגע
מירב בן ארי:
 אופיר, אנחנו אומרים שגם בעבר שר עלה לשעה, עלה לשעתיים
מירב בן ארי:
 אתם מנהלים את זה, אין לי שליטה על האירוע
מירב בן ארי:
 אם אני אסכים איתך עכשיו על חצי שעה הפסקה, אתה לא צריך את זה
מירב בן ארי:
 אתה תעלה, שלמה קרעי, דודי אמסלם, לא חסר
מירב בן ארי:
 שידברו גם שעתיים
אחמד טיבי:
אבל זה לא בריא ששני אלה ידברו
ארז מלול:
זה אתה רצית
ארז מלול:
 אתה ביקשת, לבקשתך
מירב בן ארי:
תעלה שר שימשוך
מירב בן ארי:
 שגית, תמיד שרים משכו
אופיר כץ:
מירב, זה לא תמיד
אופיר כץ:
 אתם עשיתם את זה בדיוק, לא את הפשרה שעשיתי
מירב בן ארי:
איפה? מתי עשינו?
שגית אפיק:
הפסקה שתהיה לשיקול דעתו של יושב-ראש הכנסת, אתם מסכימים?
מירב בן ארי:
אני לא
שגית אפיק:
הוא יוכל להודיע על הפסקה על פי שיקול דעתו, שיקול דעתו של יושב-ראש הכנסת יהיה בהתאם
שגית אפיק:
 אנחנו מבינים את הקושי עם השלוש שעות, ככל הנראה זה יהיה פחות כשזה לשיקול דעתו של יושב-ראש הכנסת
שגית אפיק:
 אין לכם – זה יקבע כאופציה
שגית אפיק:
 זאת אומרת, אם אתם מושכים ההנחה תהיה שקודם כול יעלה שר וימשוך
זאב אלקין:
אפשר לדבר?
אופיר כץ:
 בבקשה, אלקין
מירב בן ארי:
אלקין, שר מושך
זאב אלקין:
אתה טענת בנאום הפתיחה שלך הרבה טענות, גם לגבי ההליך כולו וכולי
בועז טופורובסקי:
הטענות שהוא טען - - -
זאב אלקין:
קודם כול, אני מבין שזה לא נוח
זאב אלקין:
 אני מבין שהרבה הסתייגויות זה מטריד
זאב אלקין:
 הפיליבסטר בכנסת ישראל הוא כלום לעומת פיליבסטרים בפרלמנטים אחרים
זאב אלקין:
 אתם אוהבים להביא את המודל אמריקאי, אתה יודע מה זה פיליבסטר בסנאט האמריקאי? הרי - - -
ארז מלול:
בממשלה הקודמת לא אמרתם לנו את זה
זאב אלקין:
אתם עשיתם לנו פיליבסטר
ארז מלול:
לא, לא עשו - - - אבל עקבתי
זאב אלקין:
אתם עשיתם, ועוד איך עשו לנו
ארז מלול:
לא ככה
זאב אלקין:
ועוד איך עשנו לנו, ועוד איך
זאב אלקין:
אני הייתי - - -
ארז מלול:
בפרלמנט ברוסיה
זאב אלקין:
זה שאתם רוצים לקחת אותנו לרוסיה, הבנתי
זאב אלקין:
 אבל אני מציע לשקול בכל זאת, לפני שעושים את זה
זאב אלקין:
 בסנאט האמריקאי, כמו שאתה יודע, באמצעות פיליבסטר מעכבים חוקים, החלטות ואפילו מינויים, במשך חודשים
זאב אלקין:
 לכן, כשאתם מרבים לדבר ולאהוב את המודל האמריקאי כל כך, אל תתלוננו על פיליבסטר מסכן ומצ'וקמק שהתקנון בכנסת ישראל מאפשר, בפרלמנטים אחרים זה הרבה יותר
זאב אלקין:
 לכן, אני לא רואה פה שום שימוש לרעה
זאב אלקין:
 להפך, כדי לייצר את הפיליבסטר הזה אנחנו צריכים לעבוד הרבה יותר קשה בהשוואה לכלים שיש בפרלמנטים אחרים
זאב אלקין:
 למרות שעובדים הרבה יותר קשה, מקבלים הרבה פחות זמן והרבה פחות יכולת השפעה
זאב אלקין:
 בסנאט האמריקאי תמיד מתפשרים עם המיעוט כי בלעדיהם אי-אפשר, אחרת זה לוקח חודשים על גבי חודשים
זאב אלקין:
 מתפשרים במינויים, מתפשרים בחקיקות
בועז טופורובסקי:
זו גם דמוקרטיה
זאב אלקין:
לכן, אין פה על מה להתלונן
זאב אלקין:
 אני אומר את זה, זה חשוב לפרוטוקול, אתה טענת דברים קשים מאוד על האופוזיציה ואני עונה כאן
זאב אלקין:
 כדאי להעמיד דברים על דיוקם
זאב אלקין:
      לגבי מנגנון הדיונים שהיו בוועדות, גם כאן, אתה כועס על היועצת המשפטית – זכותך
זאב אלקין:
 תאמין לי, גם אנחנו כועסים מאוד כי בסופו של דבר היו פה דברים חסרי תקדים
זאב אלקין:
 זה נכון שהגשנו הרבה מאוד הסתייגויות
זאב אלקין:
 אגב, זה לא חסר תקדים, היו, בדקתי
זאב אלקין:
 שכולם ידעו, היו יותר, בחוק איחוד משפחות בוועדת חוץ וביטחון
זאב אלקין:
 27,000 זה לא מספר שיא אבל הוא מספר גבוה מאוד
ארז מלול:
- - - כשמגיעים להסכמות
זאב אלקין:
כשמגיעים להסכמות הכול אפשרי תמיד, פה לא הגיעו להסכמות
אופיר כץ:
לא הגיעו כי אתם סירבתם לכל סוג של שיח
זאב אלקין:
נתנו שלוש אפשרויות
זאב אלקין:
 כמובן, כולן היו הרבה פחות ממה שרצינו באופן טבעי לפי התקנון
זאב אלקין:
 היה מה שהיה
זאב אלקין:
 היה גם ויכוח על הנמקת רוויזיות, שגית יודעת כמה אני התנגדתי למנגנון שהיא קבעה
אופיר כץ:
קיבלתם יותר ממה שהייתם אמורים לקבל
זאב אלקין:
לא משנה, היה
זאב אלקין:
 יש לך טענות? תאמין לי שגם לנו יש טענות
זאב אלקין:
 אם לשנינו יש טענות בעניין הזה יכול להיות שהיא במצב טוב
אופיר כץ:
יכול להיות
אופיר כץ:
 כן, בדיוק
זאב אלקין:
הטענות שלנו, אין בהן בכדי לפגוע בשום פנים ואופן במקצועיות של הייעוץ המשפטי לכנסת
זאב אלקין:
 אבל באופן טבעי אנחנו רוצים להיצמד לתקנון ולמצות את זכותנו
זאב אלקין:
      לגבי מה שקורה פה
זאב אלקין:
 בעיניי, יש פה כמה דברים מאוד מאוד בעייתיים, בטח בחקיקה שהיא חקיקה – אתה יכול להתווכח איתנו: הפיכה משטרית, לא הפיכה משטרית
זאב אלקין:
 זה שינוי חוקתי, על זה אין מחלוקת
זאב אלקין:
 זה תיקון בחוק-יסוד משמעותי מאוד שמשנה את מערכת היחסים בין בית המשפט העליון לממשלה – הזרוע המבצעת – לשרים ולממשלה כממשלה
זאב אלקין:
 תיקון חוקתי בכזה סדר גודל מתבצע פעם בעשור, פעם בעשרים שנה, זה לא בכל שנה או בכל שבוע פה
זאב אלקין:
 לכן, זה לא חוק רגיל וצריך להתייחס פה בעוד יותר סבירות, לבחינת הזכויות של האופוזיציה גם לטעון את הטיעונים שלה וגם להשתמש בכלי הפרלמנטרי המינימלי שיש לה כדי להפתיע בהצבעה
זאב אלקין:
 מול זה לקואליציה יש הגנה, הגנה דרך שרים מושכים
זאב אלקין:
      ולכן, כל הרעיון הזה של הגנה באמצעות – אגב, הניסוח כרגע במסמך בכלל מקבע עד 12:00, אני מציע לכם לוותר על זה כי זה החוק האחרון שבו צריך לעשות את זה
זאב אלקין:
 תשאירו שני שרים ליתר ביטחון, לממשלה יש 30 שרים
מירב בן ארי:
נורווגים
מירב בן ארי:
 מטיילים במרוקו כל היום
זאב אלקין:
יש לך גם יושב-ראש ועדה או מישהו מטעמו שיכול למשוך
זאב אלקין:
 זאת אומרת שיש לכם פה שלייקס על גבי שלייקס
בועז טופורובסקי:
אגב, אנשים יכולים להירשם לדבר
זאב אלקין:
לא, הם לא יכולים
בועז טופורובסקי:
הקואליציה יכולה להירשם לדבר
זאב אלקין:
לא, אלה הסתייגויות, רק מי שהגיש הסתייגויות
זאב אלקין:
 אבל הם לא צריכים
זאב אלקין:
      יש לכם שלייקס על גבי שלייקס, יש שרים, יש יושב-ראש ועדה או מי מטעמו
זאב אלקין:
 זה לא חייב להיות יושב-ראש הוועדה אישית, שיישב כל הזמן, אפשר לייצר תורנויות
זאב אלקין:
 אנחנו מייצרים תורנויות
זאב אלקין:
 בשביל חוק כזה – אם אתם משנים את כל סדרי היחסים בין הממשלה לבית המשפט העליון במדינת ישראל, אתם לא מסוגלים למצוא מתנדבים שזה כל כך חשוב להם? הם מתראיינים על זה תחת כל עץ רענן
זאב אלקין:
 לשבת במליאה ובמקרה שצריך לעלות - - -
אופיר כץ:
תראה מה נעשה: נסיים פה את הדיון, לא נצביע
אופיר כץ:
 אשקול את הבקשה שלכם ונחזור אחר כך ונצביע, עם ההחלטה
זאב אלקין:
 אני רוצה להעיר על עוד סעיף שיש פה, חוץ מסעיף ההפסקה, סעיף 9
מירב בן ארי:
סעיף 9
מירב בן ארי:
 כן, אליו עוד לא הגעת
זאב אלקין:
אני לא זוכר כזה דבר
זאב אלקין:
 אנחנו מתנגדים נחרצות גם לכמות ההצבעות, אנחנו חושבים שזה מעט מדי
ארז מלול:
אנחנו רואים פה כניעה של הקואליציה, אנחנו רואים פה כניעה
זאב אלקין:
אמרתי את זה בשיח שהיה לנו: בחוק כזה, הצבעות שלא ייקחו כמה שעות זו בושה לכנסת
זאב אלקין:
 כנסת ישראל יכולה להקדיש כמה שעות להצבעות על העניין הזה
זאב אלקין:
 התרגום של 120 הצבעות זה מקסימום חצי דקה להצבעה
שגית אפיק:
ההתנגדות היא פשוט למסירת המספרים מראש? אתם רוצים תוך כדי הדיון?
זאב אלקין:
לא, ההתנגדויות הן שתיים
מירב בן ארי:
גם וגם
זאב אלקין:
גם מספר – כי המספר הזה יגמר בזה שהדיון, ההצבעות עצמן, ה - - - ייגמרו תוך שעה
זאב אלקין:
 שעה זה לא דיון רציני על חוק כזה
זאב אלקין:
 לסיים את זה תוך שעה  - - -
מירב בן ארי:
לא, אבל זה לא עובד, אבל יש כללים בכנסת
ארז מלול:
צריך איזונים
מירב בן ארי:
אבל אתה לא עושה דבר כזה, אתה לא עושה
זאב אלקין:
אפשר להגן על זכותי לדבר?
אופיר כץ:
ניתן לו לסיים
שגית אפיק:
לגבי המספר, אני חייבת להגיד לך שזה מספר שהוא לא נמוך יחסית - -
זאב אלקין:
אבל זה חוק חריג מאוד
שגית אפיק:
- - לסעיפי 98 אחרים שהיו לאורך הכנסות
זאב אלקין:
אבל יש פה כמות הסתייגויות שזה צריך להתכתב איתה
זאב אלקין:
 אתם מביאים את חוק התקציב וחוק ההסדרים, אבל זה לא דומה
זאב אלקין:
 למה? כי היו שם שורה שלמה של חוקים, נדמה לי ששבעה חוקים
זאב אלקין:
 בכולם ניתנו שלוש-ארבע הצבעות שמיות ולכן כמות הזמן שהייתה, הייתה ארוכה
שגית אפיק:
 כן, אבל נדמה לי – אם אני זוכרת – שהיו 30 הסתייגויות לחמש או לשש הצעות חוק הסדרים, נכון? משהו כזה
זאב אלקין:
שגית, כי היו המון הצבעות שמיות
זאב אלקין:
 כל תהליך ההצבעה – תסתכלו על לוחות הזמנים, ההצבעה על חוק התקציב וחוק ההסדרים
שגית אפיק:
היו שבע הצבעות שמיות
זאב אלקין:
לא היו שבע על הכול
שגית אפיק:
היו שבע
זאב אלקין:
לא שבע על הכול, לא שבע
שגית אפיק:
כמה היו?
ארבל אסטרחן:
שבע הצעות חוק, לא יותר משלוש בקשות לכל צד על כל אחת מההצעות
זאב אלקין:
על כל השבע, שבע כפול שלוש – 21
זאב אלקין:
 21 הצבעות שמיות
שגית אפיק:
והצבעות על הסתייגויות, כמה היו? לחוק ההסדרים ולחוק התקציב
זאב אלקין:
היו חוקים שונים עם מספרים שונים
שגית אפיק:
לא, זה היה ביחד, זה היה מאוחד לחמשת החוקים של ה - - -
ארבל אסטרחן:
לחמשת חוקי התקציב – 30 הסתייגויות
זאב אלקין:
	לחלק המילולי, היה חלק מספרי
שגית אפיק:
זאת הייתה הצבעה לפי תוכנית, שלוש אופציות
שגית אפיק:
 ולהסדרים?
ארבל אסטרחן:
לחמש הצעות החוק הנלוות, 120 הסתייגויות לחמש הצעות החוק יחד
בועז טופורובסקי:
בכל שנה יש תקציב
זאב אלקין:
 תסתכלי על כל - - - הזמן שם
אופיר כץ:
125
זאב אלקין:
לא, אבל תסתכל על הכול
אופיר כץ:
על הכול
זאב אלקין:
יש לך 21 הצבעות שמיות לכל צד, בנוסף לזה היה מספר ההסתייגויות לחלק המילולי ובנוסף לזה לחלק המספרי של התקציב היו אין-ספור הצבעות
זאב אלקין:
 לכן, נקבע מספר מוגבל - - -
שגית אפיק:
לא היו אין-ספור, היו פחות
שגית אפיק:
 כשאתה מסתכל על זה יחסית למספר הסעיפים, היו פחות
שגית אפיק:
 פה יש יותר
זאב אלקין:
לא, אבל את יודעת כמה יש בתקציב
זאב אלקין:
 זה היה תקציב של שנתיים, בכל אחד מהן היה סדר גודל של 120 סעיפים, משהו כזה
זאב אלקין:
 סדר גודל כזה כפול שלוש הצבעות על כל אחד, חוץ מההצבעה על הסעיף
זאב אלקין:
 תעשי חשבון
שגית אפיק:
היו 60 סעיפים לכל חוק תקציב, זה 120 לשני חוקי תקציב, זה מה שהיה
שגית אפיק:
 אבל אלה הסעיפים ואנחנו מדברים פה על הסתייגויות, פה יש סעיף אחד
זאב אלקין:
כפול שלוש
זאב אלקין:
 לא, זה לא לסעיף, זה על הסתייגויות
זאב אלקין:
 זה היה על הסתייגויות: הסתייגויות להוסיף, הסתייגויות להוריד, הסתייגויות לשנות
בועז טופורובסקי:
זה לא חוק רגיל
בועז טופורובסקי:
 תקציב יש בכל שנה, חוק לצמצום סמכות בית המשפט, זה לא קרה אף פעם
שגית אפיק:
אני רוצה להבין, ההתייחסות לסעיף 9 שאתה מדבר עליו
זאב אלקין:
ההתייחסות לסעיף 8 – מספרים
שגית אפיק:
בסעיף 8 ל-120, ובסעיף 9 על המסירה
זאב אלקין:
בסעיף 8 זה 120, ובסעיף 9 – מעולם לא היה את זה
שגית אפיק:
מה זה: מעולם? ברוב סעיפי 98 זה היה
אופיר כץ:
מה זה? מה לא היה?
שגית אפיק:
מסירת מספרי ההסתייגויות
אופיר כץ:
זאב, בטח שכן
אופיר כץ:
 מסירה של ההסתייגויות?
בועז טופורובסקי:
אתה זוכר שקרעי ישב עם המיקרופון?
זאב אלקין:
זה בדרך כלל מתנהל עם המיקרופון, שואלים על מה להצביע והוא אומר על מה להצביע
זאב אלקין:
 אופיר, אני אפילו רוצה להזכיר לך
מירב בן ארי:
אני עושה את זה תמיד, ממתי אני נותנת לו?
אופיר כץ:
אנחנו רוצים לשנות את זה בגלל שאת עושה את זה תמיד
מירב בן ארי:
בגלל שהיינו נחמדים? מה זה הדבר הזה?
זאב אלקין:
אני אפילו רוצה להזכיר לך אירוע משעשע שהיה באחד מהחוקים לאחרונה, כשהיינו עם המיקרופון אני אפילו עליתי על תקלה
זאב אלקין:
 הייתה שם הסתייגות שנפלה, בנושא חדש, והעליתי את זה שם תוך כדי והיו צריכים לבדוק וכולי
אופיר כץ:
 מה עוד?
זאב אלקין:
לכן, זה מנגנון שהוא מגביל אותנו מאוד
בועז טופורובסקי:
ומספר ההצבעות השמיות ומספר ההצבעות השמיות
שגית אפיק:
ומספר ההצבעות השמיות
בועז טופורובסקי:
יש יותר סיכונים
בועז טופורובסקי:
 חשוב לנו ההצבעות השמיות כדי לראות איך חברי הקואליציה מצביעים, וכדי לאפשר להם להצביע לפי צו מצפונם
זאב אלקין:
אלה ההערות שלנו למסמך הזה
שגית אפיק:
בחלוקה, ההצבעות השמיות זה הכי חשוב לכם? לא הבנתי את מה שאמרת
בועז טופורובסקי:
לא, הכול חשוב
זאב אלקין:
זה הכול מאוזן בסוף
מירב בן ארי:
הכול חשוב
זאב אלקין:
שגית, אני אומר לך פונקציית מטרה אמיתית: אני לא חושב שההצבעות על החוק הזה צריכות לקחת פחות מארבע-חמש שעות
זאב אלקין:
זה חוק דרמטי
זאב אלקין:
 בעיניי היה אפשר להצביע גם יום שלם, אבל לפחות איזשהו מינימום
זאב אלקין:
 כנסת ישראל תראה – בושה אם על כזה שינוי, כשחצי מדינה פה על הרגליים ברחובות - - - בכנסת לא מאפשרים לפחות  - - - יישבו ויצביעו אם זה כל כך חשוב
אופיר כץ:
זאב, רשמנו את ההערות
אופיר כץ:
 שרון, רצית?
מירב בן ארי:
הדבר הכי משמעותי - -
אופיר כץ:
שמענו
מירב בן ארי:
- - בסדר זה העניין שמיד אחרי שאחרון הדוברים מושך - - -
שגית אפיק:
ההפסקה
מירב בן ארי:
לא, שר מושך
שגית אפיק:
ההפסקה, זה הכי חשוב לך, זה הדבר הכי קריטי
מירב בן ארי:
אני אומרת לך: אני חושבת שזה - - -
אופיר כץ:
מירב, הבנתי, בסדר
מירב בן ארי:
רק מילה אחרונה
מירב בן ארי:
 אני אומרת לך שזה דבר שיגרום לראשי האופוזיציה פשוט לנתק קשר עם המליאה, אין על מה לדבר כאן
אופיר כץ:
מירב, בסדר, אבל אמרנו
אופיר כץ:
 שרון ניר, רצית להגיד משהו?
שרון ניר:
 כמובן שאני מצטרפת למה שביקשו כאן חברי
שרון ניר:
 אבל אני אגיד שההתייחסות פה, וזה מאוד מאוד מעציב אופיר, דומה בדיוק להתייחסות שזכינו לה בוועדת החוקה
שרון ניר:
 חוק שרירותי, שיח שרירותי ועכשיו גם סדרי-הדיון נקבעים באופן שרירותי
שרון ניר:
      זה עצוב מאוד שיש כזה ניתוק ממה שקורה בעם
שרון ניר:
 ואני לא מקבלת את מה שאתה אומר, כי זה קורה בעם, כי אתה בן אדם שכן מסתכל על סקרים וזה לא בחצי מהעם, זה הרבה יותר רחב
אופיר כץ:
אבל שרון אני - - - לא, אני מתייחס לדיון עצמו
אופיר כץ:
 ההפך
אופיר כץ:
 שרון, אבל את שמה לב - - -
שרון ניר:
וכשהמציאות כל כך מבעבעת וגועשת, אנחנו פה יושבים וחושבים על איך השר יישן או לא יישן ועל האם אפשר למצוא צדיק אחד מבין 30 השרים שיבוא להיות כאן ולתחזק את הישיבה הזאת
אופיר כץ:
שרון, יכולתי לשמוע אתכם, לשמוע וזהו
אופיר כץ:
 ולהצביע ויש לי רוב והכול בסדר
אופיר כץ:
 אני לא עושה את זה, ההערות שלכם כן חשובות לי
אופיר כץ:
 לכן, אני לא מצביע עכשיו, אני רוצה ללמוד, לבחון מה אני יכול ומה אני לא יכול
אופיר כץ:
 ואנחנו נחזור להצביע ואני אגיד לכם מה שיניתי בהתאם להערות שלכם
זאב אלקין:
יש פה רק תקלה טכנית אחת, שים לב
זאב אלקין:
 בדרך כלל תמיד מציינים – ברור שעל זה אתם מתבססים, טכנית אי-אפשר אחרת – שברגע שמגבילים ל-26 שעות, צריך להיות כתוב שהאופוזיציה תחלק את הזמן הזה בינה לבין עצמה כראות נפשה, כי זה לא כתוב
אופיר כץ:
אין בעיה
שגית אפיק:
כן, בסדר, זה ייכנס
שגית אפיק:
 אני רוצה להגיד לעניין ההפסקה, תוך כדי כך שאנחנו מדברים כאן שלחה לי העוזרת שלי שלוש דוגמאות של סעיף 98 עם הפסקה מהכנסת העשרים-וארבע
שגית אפיק:
 אחת מהן על חוק-יסוד: הכנסת
אופיר כץ:
מה? זה חסר תקדים? למה עשיתם את זה? אבל זה חסר תקדים, למה עשיתם את זה?
מירב בן ארי:
אבל ביקשתי לשמוע איזה חוקים
מירב בן ארי:
 איזה חוקים?
שגית אפיק:
אחת מהן על הצעת חוק-יסוד: הכנסת
מירב בן ארי:
הצעת חוק-יסוד: הכנסת?
שגית אפיק:
הנורווגי
אליהו ברוכי:
אופיר, אתה אמרת בדבריך שההסכמות האלה לא יהיו תקדימים, נכון? אני מודיע לך, הם יהיו תקדימים רק כשאתה תשב פה - - - הם ינצלו את זה שוב ושוב ושוב
אליהו ברוכי:
 הם בחיים לא יהיו - - - אצלם זה לא יהיה תקדים
אופיר כץ:
נשמע
אופיר כץ:
 כן, על מה?
מירב בן ארי:
על מה? איזה חוק מהותי?
שגית אפיק:
על הנורווגי
אופיר כץ:
הנורווגי? הפסקה? עשיתם הפסקה על הנורווגי
מירב בן ארי:
הנורווגי? הנורווגי משנה סדרי עולם?
שרון ניר:
אתם משנים פה כללי משחק בדמוקרטיה, על מה אנחנו מדברים בכלל?
אליהו ברוכי:
אופיר, אתה זוכר איזה עליהום הם עשו על הנורווגי ב-2023?
מירב בן ארי:
המדינה קורסת, מרוב נורווגים לא מצאו שר משיב אחד שיבוא למשוך פה שעתיים
מירב בן ארי:
 איזו בושה
מירב בן ארי:
 אתה נורווגי? גם אתה נורווגי?
דן אילוז:
למה, מה הבעיה?
מירב בן ארי:
 אגב, אתה יודע איך דודי אמסלם קרא לנורווגים שלנו?
דן אילוז:
אני לא יודע
מירב בן ארי:
פועלים תאילנדים
מירב בן ארי:
 שמעת פעם דבר כזה מחברי אופוזיציה? לא
ולדימיר בליאק:
עובדים זרים
אופיר כץ:
ניקח הפסקה חמש דקות, אני רוצה התייעצות סיעתית
אופיר כץ:
חידשתי את הישיבה
מירב בן ארי:
היא עבדה ועשתה תקדימים, ועכשיו אנחנו גם אוכלים את הדגים הסרוחים וגם - - -
אפרת רייטן:
הכול היא תכננה מראש, גם כשהיא עשתה לנו את הדברים האלה כי היא ידעה שבסוף היא הולכת להגיע אליכם
אפרת רייטן:
 הכול היה מתוכנן
מירב בן ארי:
ואחרי זה היא עוד שאלה האם היא הייתה טובה
מירב בן ארי:
 לא, היא לא
בועז טופורובסקי:
ועכשיו אנחנו מבינים מה היא עשתה
בועז טופורובסקי:
 היא עשתה את זה כדי להכין את ההפיכה המשפטית
זאב אלקין:
לא, זה סילמן עם ניר אורבך, זו ועדת הכנסת
בועז טופורובסקי:
ניר אורבך, נכון
בועז טופורובסקי:
 עכשיו הוא אחראי על הזהות היהודית, לא?
מירב בן ארי:
סוסים טרויאנים היו לנו, זה מה שהיה
בועז ביסמוט:
אופיר, השאלה היא: כשסילמן עשתה את זה כתקדים, הם גם הזדעזעו כך?
אופיר כץ:
לא, הם אמרו שהם ניסו לעצור בעדה
מירב בן ארי:
נתנו לך את האוצר הלאומי הזאת, שיהיה לך בהצלחה
בועז טופורובסקי:
- - - זה היה חלק מהתרגיל, להכין את הקרקע להפיכה ה- - -
מירב בן ארי:
בועז ידידי, קיבלת את המתנה הזאת, אני מניחה שהיא תשתלב יפה בליכוד
מירב בן ארי:
אני לא מעוניינת
אפרת רייטן:
אין פה אף אחד בשולחן שרוצה אותה בחזרה
זאב אלקין:
את לא מבינה את הדינמיקה הפנים ליכודית
זאב אלקין:
 תאמיני לי, היות והיא תתחרה מול בועז על המקום בפריימריז הוא בשמחה תורם לך אותה בחזרה
מירב בן ארי:
הוא איתנו
בועז ביסמוט:
יש מקום לכולם
מירב בן ארי:
לא, לא, אין מקום
מירב בן ארי:
 האמת שבליכוד אין מקום לכולם
בועז ביסמוט:
למה?
מירב בן ארי:
כי יש מספר
זאב אלקין:
בועז, 50% לא חוזרים
זאב אלקין:
 אם עוד לא הבנת את זה: 50% לא חוזרים
מירב בן ארי:
50%
מירב בן ארי:
 למרות שאם בועז לא יחזור, נראה לי שהוא יהיה בסדר עם זה
מירב בן ארי:
 הוא ילך ויעשה חיים, חבר'ה, לי יש שעות עם בועז
בועז טופורובסקי:
יכול להיות שאין מקום לעוד בועז בכנסת
בועז ביסמוט:
שעות טובות
מירב בן ארי:
שעות נהדרות
מירב בן ארי:
 חי את החלום
בועז טופורובסקי:
4,000 הסתייגויות ו-40 הצבעות שמיות?
מירב בן ארי:
מה ההסכמה?
מירב בן ארי:
הולך
מירב בן ארי:
 בועז, זה טוב, תגיד את זה לפרוטוקול
מירב בן ארי:
 נטע, תני לו לנהל את הדיון
בועז טופורובסקי:
ועם מינוס חצי שעה הפסקה
אפרת רייטן:
נשמע לי מאוזן
אופיר כץ:
חברי הקואליציה והאופוזיציה
אופיר כץ:
 בניגוד אליכם שאף פעם לא הייתם מקשיבים להערות שלנו כשהיינו באופוזיציה - -
מירב בן ארי:
אמרתי לך שזו סילמן, זה לא אנחנו
אופיר כץ:
- - ודרסתם אותנו בכל הזדמנות, שמעתי את ההערות שלכם
אופיר כץ:
 והשינויים שאנחנו נעשה בהתאם לבקשות ולהערות שלכם – תלמדו איך קואליציה עובדת, כשהיא מקשיבה גם לאופוזיציה
זאב אלקין:
אגב, זה חשוב כי עוד מעט - - - בקרוב נצטרך ליישם
אופיר כץ:
כן, כן, בעוד שלוש שנים אתה תחשוב שאתה מיישם כי יהיו בחירות, ואתה תחזור לעוד ארבע שנים של לשבת פה ולמחות
מירב בן ארי:
לפחות יש לנו כתובת: אופיר כץ
מירב בן ארי:
 לנו כבר אין את סילמן, להתלונן
אפרת רייטן:
אופיר, קדימה
אופיר כץ:
כן, את צודקת אפרת
מירב בן ארי:
קדימה, תקריא את התיקונים פה
אופיר כץ:
אני אומר את התיקונים, בסדר? אחרי זה תנסחו את זה בהתאם למה שאנחנו אומרים
אופיר כץ:
אנחנו לא נעשה הפסקה
אופיר כץ:
 ברגע שהחלטתם שיורד – יעלו: שר מסכם, שר משפטים, יושב-ראש הוועדה, והם אלו שיסכמו
זאב אלקין:
מעריכים מאוד
בועז טופורובסקי:
 בכל רגע?
אופיר כץ:
ברגע שאתם מסיימים
שגית אפיק:
ברגע שאתם מושכים, ברגע שאתם מפסיקים
מירב בן ארי:
אגב, אמרת משהו על יושב-ראש האופוזיציה
זאב אלקין:
הניסוח צריך להיות: ההצבעה תהיה לא יאוחר מתום 26 השעות של ההסתייגויות
אופיר כץ:
בתוך 26 השעות, מתי שהורדתם – מתחילים להצביע
זאב אלקין:
אני אומר: הניסוח פה - - -
שגית אפיק:
כלומר, סעיף 7 יורד
זאב אלקין:
לא רק סעיף 7, גם הניסוח
מירב בן ארי:
תן להם קודם ונעיר
אפרת רייטן:
אין הפסקה, מה עוד?
מירב בן ארי:
סעיף 7 יורד
אופיר כץ:
במקום 4 הצבעות שמיות יהיו 5 הצבעות שמיות, במקום 120 הצבעות תהיינה 140 הצבעות
בועז טופורובסקי:
איזה שינוי דרמטי, זה עוד חמש דקות במליאה
מירב בן ארי:
זו דרמה קולנועית
מירב בן ארי:
 סעיף 9 יורד?
שגית אפיק:
סעיף 9 יורד, אבל נכניס סעיף שאם לא תגידו את מספרי ההצבעות אז זה יהיה לפני סדר כרונולוגי
זאב אלקין:
 לא, אנחנו במליאה נגיד על מה להצביע
שגית אפיק:
בסדר, גם את זה נסדר
זאב אלקין:
אני רק מפנה את תשומת ליבך שאם יורדים מהסיפור של ההפסקה, גם הניסוח של סעיף 6 צריך להשתנות
אופיר כץ:
מה זה: אם? הורדנו
זאב אלקין:
אני אומר: גם סעיף 6 צריך להשתנות
אפרת רייטן:
כן, בהמשך ל - - -
אופיר כץ:
שגית תנסח
שגית אפיק:
יהיה כתוב שההצבעה תהיה לא לפני
זאב אלקין:
לא, לא יאוחר
שגית אפיק:
לא יאוחר
זאב אלקין:
לא: לא לפני
אפרת רייטן:
שגית, את יכולה רק להסביר פה עוד פעם, כי לא הייתי בתחילת הדיון
שגית אפיק:
כן, אני אומר כך: יהיו 26 שעות להנמקה מתום הצגת החוק
זאב אלקין:
עד 26 שעות
אפרת רייטן:
עד 26
שגית אפיק:
יהיו 26 שעות להנמקה
שגית אפיק:
 ככל שתחליטו – סיעות האופוזיציה יחלקו את זמני ההנמקה שלהן ביניהן, לפי ראות עיניהם
שגית אפיק:
 לא יהיה זמן הנמקה לקואליציה
שגית אפיק:
 על אף שיש לקואליציה הסתייגויות להצעת החוק, שמחה רוטמן הצטרף לכולן, לא תהיה הנמקה לקואליציה
אפרת רייטן:
רגע, ופינדרוס? נושא חדש? עשיתם את זה?
שגית אפיק:
כבר הייתה הצבעה על נושא חדש
שגית אפיק:
 ככל שתמשכו את ההסתייגויות או תחליטו להפסיק את הנמקת ההסתייגויות, למעשה מתכנסים להצבעה
שגית אפיק:
 כאשר יכול לעלות שר מסכם, יושב-ראש הוועדה – כרגיל – שר המשפטים, לפי סעיף 31 ו - - - כרגיל
שגית אפיק:
 בנוסף, יש הצבעה על 140 הסתייגויות ו-5 הצבעות שמיות לכל צד
זאב אלקין:
זה בנוסף ל-140
שגית אפיק:
5 ההצבעות השמיות יבואו בנוסף ל-140, כן